Държавен вестник, бр. 14, 2014 г., стр. 47

БРОЙ  14	
Д Ъ Р Ж А В Е Н  В Е С Т Н И К 	
СТР.  47  
Във връзка със становище на отдел „Благо­
устройствени дейности и природни ресурси“ със 
заявление № ГР-94-М-89 от 23.04.2013 г. е внесен 
коригиран проект.
С оглед на горната фактическа обстановка се 
установява от правна страна следното:
Допускането на изработването на проекта със 
заповед № РД-09-50-899 от 14.06.2010 г. на глав­
ния архитект на СО е преди влизане в сила на 
ЗИД на ЗУТ, обнародван в „Държавен вестник“, 
бр. 82 от 26.11.2012 г., поради което на основание 
§ 124 ПЗР ЗИДЗУТ производството следва да се 
довърши по реда, действал преди 26.11.2012 г.
Искането е направено от заинтересовани лица 
по смисъла на чл. 124, ал. 3 във връзка с чл. 131, 
ал. 1 и ал. 2, т. 1 ЗУТ, а именно Гергин Василев 
Гергов, Цветанка Петрова Кирилова, Марияна 
Петрова Спасова, Кристина Георгиева Георгие­
ва, Васил Кирилов Василев, Гергинка Николова 
Лозева, Васил Георгиев Нешов, Живка Василева 
Таванарска, Камен Василев Нешов, Сашо Стоянов 
Пашалийски, Милко Милков Шишков, Цветанка 
Златкова Гавазка, Искра Милчова Гавазка, Зорка 
Милчова Цонкина, Снежана Милчова Ваклинова, 
Васил Стоилов Тренев, Величка Петрова Величко­
ва, Маргарита Трайкова Илиева, Татяна Трайкова 
Любенова, Райчо Йорданов Фъртунков, Цветанка 
Йорданова Петрова, Тошко Божилов Ноев, Христо 
Божилов Ноев, Бояна Илиева Гюрова, Елинка 
Илиева Оронова, Здравко Господинов Гергов, 
Васил Здравков Гергов, Стефчо Здравков Гергов, 
Славчо Здравков Гергов, Стоилка Григорова 
Фъртункова, Надежда Григорова Тачева, Лиляна 
Стоянова Маринкова, Венцислав Стоянов Оронов, 
Бойко Здравков Фъртунков, Славчо Здравков 
Фъртунков, Елена Стойкова Фъртункова, Стой­
ко Янев Гергов, Никола Янев Гергов, Севделина 
Стефанова Гергова, Верка Георгиева Амзина, 
Янка Георгиева Георгиева като собственици на 
поземлени имоти № 015292, № 015293, № 015222, 
№ 015260, № 015186, № 015187, № 015134, № 015130, 
№ 015266, № 015291 и № 015265 по КВС, землище 
на с. Бистрица, район „Панчарево“, съгласно 
представените в производството документи за 
собственост, като въз основа на същите лицата 
са вписани като такива в приложените скици 
от СГКК за поземлени имоти с идентификатори 
04234.6938.292, 04234.6938.293, 04234.6938.2314, 
04234.6938.260, 04234.6938.186, 04234.6938.187, 
04234.6938.134, 04234.6938.130, 04234.6938.266, 
04234.6938.291, 04234.6938.265.
Спазени са административнопроизводствените 
правила при издаване на акта – сезиране на ад­
министративния орган от заинтересовано лице по 
чл. 131, ал. 2, т. 1 ЗУТ със заявление по образец, 
одобрено е задание, като е спазен чл. 124, ал. 7 
ЗУТ, допуснато е изработването на проект за ПУП 
от компетентния за това орган, внесен е проект 
и са изпълнени предписанията в допускането, 
проектът е съобщен на всички заинтересовани 
лица, същият е разгледан и приет от ОЕСУТ.
Спазени са материалноправните разпоредби 
на ЗУЗСО, ЗУТ и актовете по прилагането му.
Планът за регулация е изработен върху действа­
ща кадастрална карта, с което е спазено изисква­
нето на чл. 115, ал. 1 и 2 ЗУТ. Имотите – предмет 
на плана, се урегулират за първи път за създаване 
на съсобствени урегулирани поземлени имоти, 
като в съответствие с чл. 17, ал. 3 във връзка с 
ал. 2, т. 3 ЗУТ е представено изрично съгласие 
на собствениците им, изразено със заявление и 
предварителни договори за прехвърляне на соб­
ственост с нотариално заверени подписи.
Изменението на плана за регулация се състои 
в изменение на улица за откриване на задънена 
улица с цел осигуряване на лице (изход) към 
улица на новообразувани УПИ.
Изменението на плана за регулация се състои 
и в изменение на улична регулация от о.т. 271ж 
и о.т. 271е с оглед откриване на задънена улица 
с цел осигуряване на лице (изход) към улица на 
новообразуваните УПИ в съответствие с чл. 14, 
ал. 3, т. 1 и ал. 4 ЗУТ.
Предвид горното е доказано основанието за 
одобряване на ИПР по чл. 134, ал. 2 във връзка с 
ал. 1, т. 1 и чл. 14, ал. 3, т. 1 и ал. 4 ЗУТ относно 
изменението на уличната регулация.
Улицата се одобрява при спазване изискванията 
на чл. 81, ал. 1 ЗУТ за ширина и се предвижда 
уширение за обръщане на автомобилите в обрат­
на посока, като лицата на УПИ отговарят на 
размерите по чл. 81, ал. 3 ЗУТ.
Предвиденото с проекта урегулиране на улица 
е мероприятие от публичен характер съгласно 
чл. 21, ал. 1 ЗОС, поради което компетентен да 
одобри проекта за ИПР и ПРЗ в случая на осно­
вание чл. 21, ал. 7 ЗОС е Столичният общински 
съвет. Проектното решение е целесъобразно и 
отговаря на изискванията на чл. 108, ал. 5 ЗУТ.
По действащия ОУП на СО имотът – предмет 
на плана, попада в устройствена зона „Жилищна 
зона с малкоетажно застрояване в природна среда“ 
(Жм1). Предвиденото застрояване на жилищни 
сгради е допустимо в тази устройствена зона 
съгласно приложението към чл. 3, ал. 2 ЗУЗСО. 
Показателите на застрояване, отразени в матри­
цата върху плана, отговарят на предвидените в 
ОУП на СО.
С горното е спазено изискването на чл. 103, 
ал. 4 и чл. 104, ал. 1, изр. 2 ЗУТ.
С плана за застрояване се предвижда двуетажно 
ниско като характер и свободностоящо като начин 
застрояване. Планът се одобрява при спазване 
изискванията на чл. 31, ал. 1 ЗУТ по отношение 
изискуемите разстояния на жилищни сгради до 
вътрешните граници на УПИ.
Предвид горното с проекта за план за за­
строяване не се допускат намалени разстояния 
към съседни имоти и/или сгради, включително 
през улица.
Проектът е изработен при спазване изисква­
нията на Наредба № 8 от 2001 г. за обема и съ­
държанието на устройствените схеми и планове.
Проектът с план-схемите е съгласуван с екс­
плоатационните дружества „Софийска вода“ – АД, 
и „ЧЕЗ Разпределение България“ – АД, в съот­
ветствие с изискването на чл. 121, ал. 2 ЗУТ.
Спазено е изискването на чл. 19, ал. 4 ЗУЗСО, 
което се установява от представените експертна 
оценка и геодезическо заснемане на дървесната 
растителност, заверени от дирекция „Зелена 
система“ – СО.